Ռապսոդներ

Ռապսոդներ, էպիկական պոեմների հին հունական թափառաշրջիկ կատարողներ։ Ի տարբերություն աեդոսների՝ էպիկական երգի կատարողների, ռապսոդները բանավոր և գրավոր ավանդույթով արդեն ամրապնդված էպիկական պոեմների տեքստը, հատկապես Հոմերոսինը, արտասանել են երգելով, առանց նվագակցության։ Հին Հունաստանի դասական շրջանում (մ․թ․ա․ 5-րդ-4-րդ դարերում) ռապսոդների արվեստը դարձավ թատերական արվեստի մաս և, նվագակցությամբ արտասանության բնույթ ստանալով, գոյատևեց մինչև ուշ անտիկ աշխարհի սկիզբը (մ․թ․ա. 1–ին դար)։

Հին հունական գրականություն
Ոչ արդիական մասնագիտություններ